Primul Război Mondial reflectat în presa vremii. Ziarul „Evenimentul” acum 100 de ani – 4 aprilie 1915 GALERIE FOTO

NOTA: Citiţi în cele 10 facsimile din ziarul EVENIMENTUL din 4 aprilie 1915 ştiri din ţară şi din lume. Primul Război Mondial era în plină desfăşurare.

Ştiri vamale. Mişcarea printre funcţionarii din Iaşi. Prohibirea exportului îmbrăcămintei. Pe ziua de 10 Aprilie se va face la vama antrepozite Iaşi o însemnată mişcare printre funcţionarii vămei, cuprinzând atât avansările cât şi mutările celor de au mai mult de 2 ani la Iaşi. Direcţiunea generală a vămilor cu începere de azi a prohibit exportul şi tranzitul prin ţară a ori cărui fel de îmbrăcăminte şi articole de mercerie.

Atragem atenţiunea celor în drept asupra faptului că, de când podul de la Socola este stricat, tramvaiele electrice nu mai circulă prin acea parte. O singură zi, tramvaiul a mers până la acel pod, unde s'a făcut transbordarea până la celalt tramvai dincolor de pod. Ar trebui ca direcţia tramvaiurilor să reguleze ca circulaţia să se facă în mod regulat la Socola cu transbordare.

Efectele tunurilor franceze de mare calibru în luptele din Champagne. Îngrozitorul efect al explosiunelor. Din Paris se comunică că ultimele lupte din Champagne au fost date de către francezi, pentru a încerca mai ales eficacitatea tirului tunuriloe de mare calibru, aduse luna aceasta pe câmpul de război. Efectele au întrecut aşteptările. E destul de menţinut că proectilele acestor tunuri intră în pământ la o adâncime de 4 m. unde explodează pe o rază de 40 m. În momentul explosiunei, se văd proectate în aer sfărâmăturile de tunuri, puşti, capete, căşti, braţe şi picioare. Efectul explosiunilor e îngrozitor.

Din Elveţia se comunică că au sosit la Berna o serie de ofiţeri germani pe care groaza acestor explozii i-a adus în stare de alienare mintală. * O telegramă particulară sisotă din Petrograd anunţă că armatele ruse mai au de parcurs numai 25 de kilometri până la gura marelui defileu de la Mejolaborcz. Acest defileu are marea lui importanţă prin faptul că comandă drumul din Carpaţi spre Budapesta, fiind străbătut de o clae dublă de linie ferată. Austriacii ar fi îngrămădit mari rezerve la eşirea acestui defileu.